Ինչպես նշում են Անշարժ գույքի կառավարման վարչությունում, 2009 թ. սեփականատերը դիմել է Երևանի քաղաքապետին՝ հայտնելով իր պատրաստակամությունը՝ կապիտալ ներդրումներ կատարելու, այն ապամոնտաժելու, որպես նոր արդիական կառույց իր բոլոր անհրաժեշտ հարմարություններով կառուցելու համար։ Երևանի Ճոպանուղու վերաշահագործման հնարավորության հետ կապված խնդիրները քննարկելու համար 2009 թ. նպատակահարմար է համարվել ճոպանուղու սեփականատեր Ռոբերտ Եղիազարյանին հրավիրելու Երևանի քաղաքապետարան զրույցի, սակայն վերջինիս հանրապետությունից բացակայելու և նրա կոորդինատների բացակայության պատճառով զրույց տեղի չի ունեցել, իսկ նրա հետ կապ հաստատելու փորձերը ևս արդյունք չեն տվել։